Bună. Sunt aici astăzi să vă previn
despre pericolele înghețatei.
Poate nu știați,
dar aceste cornete dulci, aparent inocente,
sunt una din cauzele principale ale înecului.
Pot dovedi asta cu cifre.
Dacă facem un grafic și comparăm
numărul de înghețate vândute cu numărul de cazuri de înec,
se vede că există un trend clar crescător
iar de aici se poate trage sigur concluzia
că înghețata ar trebui interzisă pentru că e foarte periculoasă.
(Râsete) (Aplauze)
Sunteți cu toții inteligenți,
probabil v-ați dat seama
că e ceva în neregulă cu exemplul meu.
Ce se întâmplă aici, desigur,
există un factor determinant,
vremea frumoasă, după cum poate ați ghicit.
Dacă e frumos afară,
vor merge mai mulți la înot
și, din păcate, se vor și îneca mai mulți.
Totodată, mai mulți vor cumpăra înghețată.
Nu înghețata e cauza înecurilor.
Aici e foarte ușor de observat
că ceva nu e în regulă,
dar, a sări la concluzia incorectă de cauzalitate
când se observă de fapt o corelație,
e cea mai frecventă greșeală de logică.
Țelul meu de azi e să mă asigur
că, în viitor, veți recunoaște această greșeală.
Și sper cu tărie că
o veți putea evita.
Voi face asta dându-vă câteva exemple faimoase.
Primul e chiar inocent.
Se știe faptul
că bărbații însurați trăiesc mai mult decât burlacii.
Dacă studiați statisticile,
vedeți că așa este.
Și revistele pentru femei de aici trag cu bucurie concluzia
că însurătoarea e foarte sănătoasă pentru bărbați
pentru că-i face să trăiască mai mult.
Unui prieten îi place să glumească zicând
că a fi însurat face de fapt ca viața să-ți pară mai lungă,
dar – (Râsete) –
asta e pentru că nevastă-sa e...
(Ovații) (Aplauze)
Dar poate cineva bănui ce se întâmplă de fapt?
Există o relație cauzală,
dar e inversă.
De fapt, bărbații sănătoși,
bogați, educați
și cu o speranță de viață ridicată
au șanse mai mari
să-și găsească nevastă – așa sunt femeile –
iar cei cu speranța de viață scăzută,
cei săraci și cu sănătatea șubredă
nu au o șansă de însurătoare la fel de mare.
Deci speranța de viață ridicată
determină căsătoriile
și nu invers.
Desigur, acest exemplu
nu e chiar serios; nimeni nu se va însura
doar pentru că a citit că face bine.
Să trecem, deci, la un exemplu mai serios.
Au fost și cercetări mai temeinice.
În 1999, în revista Nature a fost publicat un studiu
care a demonstrat că dacă dorm cu lumină de veghe,
copiii o probabilitate mai mare
de a dezvolta pe parcurs miopie.
Dar cercetătorii au fost prevăzători
și au scris foarte circumspect,
că au găsit o corelație,
nu se știe exact care e relația cauzală,
dar, pentru siguranță, au sfătuit părinții
să stingă luminile pe timp de noapte.
Dar asta, în presa cotidiană, s-a tradus
că luminile de veghe sunt un abuz, se abuzează copiii
și e foarte rău
ca părinții să le folosească.
Și mulți părinți s-au îngrijorat.
Îmi imaginez că și eu, dacă asta s-ar fi întâmplat
când fiul meu dormea cu lumina aprinsă,
m-aș fi simțit prost.
Din fericire însă, articolul a trebuit corectat la o săptămână
și poate unii dintre voi ați ghicit,
iar dacă avem biologi în public, ei știu asta.
Miopia e genetică.
Deci părinții au miopie.
Și aceștia sunt cei cărora le place
să lase lumina aprinsă în dormitor,
ei sunt și părinții
care au copii cu miopie.
Din nou, o greșeală simplă, ușor de comis.
Acum cel mai negativ exemplu pe care îl știu –
știu multe asemena,
văd în ziare cel puțin
o dată pe săptămână.
Dar iată unul clasic. În anii '70,
cercetătorii au demonstrat că există o corelație foarte puternică
între copiii care învață bine, iau note mari
și copiii care au încredere de sine.
De aici au tras concluzia
că e important să ne asigurăm
că ne creștem copiii
ca să fie încrezători și mândri de propria persoană
pentru că o încredere ridicată
va duce automat la rezultate bune.
Idea a fost inoculată părinților
în special în SUA, timp de mai multe generații.
Faceți totul să aveți copii mândri și încrezători
și totul va fi bine.
Peste mai mulți ani, cineva a făcut un alt studiu
pentru a verifica
direcția cauzalității.
A reieșit că acționa în sens opus.
De fapt notele bune duceau la încredere de sine,
încrederea nu determina obținerea de note mari.
Ba mai rău.
Cei crescuți doar pentru a avea încrederea de sine
fără a fi buni la nimic –
la muzică sau sport,
nu neapărat la învățătură –
copiii care sunt doar mândri de ei înșiși
și apoi dau greș la toate,
în cele din urmă își vor pierde cu totul încrederea
și nu vor realiza nimic în viață.
A fost o greșeală de corelație foarte serioasă.
Vă doresc acum
ca data viitoare când cineva
vrea să vă dovedească relația cauzală
între două aspecte diferite –
pot fi orice, vaccinuri și autism,
femeile din sectorul bancar și criza financiară,
și dacă – (Râsete) – vă spun
că există o corelație foarte strânsă,
amintiți-vă că nu-i suficient să existe corelație.
E un indiciu foarte bun a ceea ce poate fi,
dar înainte de-a trage concluzia că un lucru duce la altul,
trebuie să știți de ce și cum face asta.
Dacă aveți dubii, aduceți-vă aminte de înghețată.
Vă mulțumesc mult.
(Aplauze)